Súťažný poriadok reklamnej a propagačnej súťaže

„Vyhraj s kreditnou kartou Mastercard od ČSOB

Pobyt „Dotknite sa hviezd“ v Kempinski hoteli vo Vysokých Tatrách

(ďalej v texte len ako „Súťažný poriadok“)

**Termín konania súťaže : od 24.11.2020 do 31.12.2020**

**Organizátor súťaže : Československá obchodná banka, a.s.**

**Žižkova 11, 811 02, Bratislava, Slovenská republika**

**IČO 36 854 140**

**zap. v OR OS Bratislava I, odd. Sa, vložka č. 4314/B**

**Objednávateľ súťaže : Mastercard Europe SA**

**Chaussée de Tervuren**

**198A B-1410 Waterloo Belgium**

**Zmluvný partner**

**objednávateľa súťaže : MAYER/McCANN-ERICKSON, s.r.o.**

**Dúbravská cesta 2, 841 05 Bratislava, Slovenská republika**

**IČO 31 374 093**

**zap. v OR OS Bratislava I, odd. Sro, vložka č. 7143/B**

1. Spoločnosť Československá obchodná banka, a.s. ako organizátor súťaže (ďalej v texte aj len ako „ČSOB“) uvádza a organizuje v spolupráci so spoločnosťou Mastercard Europe SA ako objednávateľom súťaže a so spoločnosťou MAYER/McCANN-ERICKSON, s.r.o. ako zmluvným partnerom objednávateľa súťaže reklamnú a propagačnú súťaž „***Vyhraj s kreditnou kartou Mastercard od ČSOB Pobyt „Dotknite sa hviezd“ v hoteli Kempinski vo Vysokých Tatrách“*** podľa tohto súťažného poriadku (ďalej v texte len ako „súťaž“) zameranú na podporu používania všetkých typov kreditných kariet Mastercard vydávaných spoločnosťou Československá obchodná banka, a.s. pre jej klientov (ďalej v texte len ako „držiteľov kreditných kariet Mastercard od ČSOB“).
2. Súťaž je určená pre fyzické osoby – občanov SR, ktorí sú alebo sa stanú počas jej trvania klientmi ČSOB ako držitelia hlavnej alebo dodatkovej kreditnej karty a zároveň splnia všetky podmienky stanovené týmto súťažným poriadkom , t. j. zapoja sa do súťaže. V prípade účastníka mladšieho ako 18 rokov sa na platnosť všetkých právnych úkonov vyplývajúcich z účasti v súťaži alebo z výhry v súťaži vyžaduje účasť alebo konanie jeho zákonného zástupcu, ktorý sa osobne zúčastní odovzdávania výhry a uskutoční všetky právne úkony v mene neplnoletého účastníka ako jeho zákonný zástupca. Zároveň ku dňu žrebovania o výhru nie je bankový účet kreditnej karty, ku ktorému je kreditná karta vydaná, v omeškaní so zaplatením aspoň minimálnej splátky.
3. Súťaže sa nesmú zúčastniť osoby v pracovnom pomere alebo v pomere obdobnom pracovnému pomeru k spoločnosti Mastercard Europe SA ako objednávateľovi súťaže, k spoločnosti MAYER/McCANN-ERICKSON, s.r.o. ako zmluvnému partnerovi objednávateľa súťaže a k ostatným ich zmluvným partnerom, a tiež im blízke osoby v zmysle Občianskeho zákonníka. **Súťaže sa smú zúčastniť osoby** **v pracovnom pomere alebo v pomere obdobnom pracovnému pomeru k organizátorovi súťaže a to okrem tých, ktoré sa priamo podieľajú na nasledovných činnostiach súvisiacich s prevádzkovaním a organizovaním súťaže** – príprava, spracovanie a vyhodnotenie údajov pre účely súťaže a určenie výhercov súťaže -. Ak sa preukáže, že výherca súťaže je osobou, ktorá sa nesmie zúčastniť súťaže (podľa tohto bodu), tak nárok tejto osoby (výhercu) na výhru nevzniká. Výhra sa tejto osobe (výhercovi) neodovzdá, táto osoba (výherca) bude zo súťaže vylúčená. Výhra vylúčeného účastníka súťaže bude odovzdaná ďalšiemu účastníkovi súťaže v poradí (náhradníkovi) určenému podľa tohto súťažného poriadku.
4. Súťaže sa zúčastní fyzická osoba (klient spoločnosti Československá obchodná banka, a.s.) podľa bodu 2 až 3 tohto súťažného poriadku (ďalej len účastník súťaže), ktorá v termíne konania súťaže, splní všetky nasledovné podmienky účasti v súťaži:
5. **Účastník súťaže, ktorému spoločnosť Československá obchodná banka, a.s. VYDALA kreditnú kartu Mastercard v čase pred termínom konania súťaže**

**Ak účastník súťaže podľa tohto písm. a) uskutoční (zaplatí) prostredníctvom jeho kreditnej karty Mastercard od ČSOB vydanej mu ešte pred termínom konania súťaže podľa tohto písm. a) bezhotovostne (t.j. len e-shop, POS) jeden (1) nákup tovarov a/alebo služieb u ktoréhokoľvek z predajcov tovarov a/alebo poskytovateľov služieb na území Slovenskej republiky v hodnote minimálne 70,- EUR a takto ním uskutočnená bezhotovostná platobná operácia bude zároveň v termíne konania súťaže na bankovom účte k vydanej kreditnej karte Mastercard účastníka aj zúčtovaná (ďalej v texte len ako „súťažná transakcia“), tak tento účastník súťaže získava jeden (1) hlas do žrebovania o výhry podľa tohto súťažného poriadku**

***Každý účastník súťaže podľa tohto písm. a) môže splniť podmienku účasti v súťaži podľa tohto písm. a) aj opakovane, t. j. môže uskutočniť v termíne konania súťaže aj ďalšie súťažné transakcie, ktoré budú (každá z nich) v hodnote minimálne 70,- EUR, (t.j. za každú ďalšiu transakciu v hodnote minimálne 70,- EUR získava účastník súťaže ďalší jeden (1) hlas do žrebovania) čím zvýši jeho šancu na výhru v tejto súťaži.***

***Ak kreditnou kartou MasterCard účastníka súťaže podľa tohto písm. a) je kreditná karta Mastercard GOLD od ČSOB, tak tento účastník súťaže za každú ním uskutočnenú súťažnú transakciu v hodnote miminálne 70,- EUR podľa tohto písm. a) získava (namiesto jedného hlasu) dva (2) hlasy do žrebovania podľa tohto súťažného poriadku.***

1. **Účastník súťaže, ktorému spoločnosť Československá obchodná banka, a.s. NEVYDALA kreditnú kartu Mastercard v čase pred termínom konania súťaže**

**Účastník súťaže podľa tohto písm. b) požiada počas termínu konania súťaže spoločnosť Československá obchodná banka, a.s. o vydanie kreditnej karty Mastercard**

**Ak účastník súťaže podľa tohto písm. b) uskutoční (zaplatí) prostredníctvom jeho novej kreditnej karty Mastercard od ČSOB vydanej mu počas termínu konania súťaže podľa tohto písm. b) bezhotovostne (t.j. len e-shop, POS) jeden (1) nákup tovarov a/alebo služieb u ktorékoľvek z predajcov tovarov a/alebo poskytovateľov služieb na území Slovenskej republiky v hodnote minimálne 70,- EUR a takto ním uskutočnená bezhotovostná platobná operácia bude zároveň v termíne konania súťaže na bankovom účte k vydanej kreditnej karte Mastercard účastníka aj zúčtovaná (ďalej v texte len ako „súťažná transakcia“), tak tento účastník súťaže získava jeden (1) hlas do žrebovania o výhry podľa tohto súťažného poriadku**

***Každý účastník súťaže podľa tohto písm. b) môže splniť podmienku účasti v súťaži podľa tohto písm. b) aj opakovane, t. j. môže uskutočniť v termíne konania súťaže aj ďalšie súťažné transakcie, ktoré budú (každá z nich) v hodnote minimálne 70,- EUR, (t.j. za každú ďalšiu transakciu v hodnote minimálne 70,- EUR získava účastník súťaže ďalší jeden (1) hlas do žrebovania) čím zvýši jeho šancu na výhru v tejto súťaži.***

***Ak kreditnou kartou MasterCard účastníka súťaže podľa tohto písm. b) je kreditná karta Mastercard GOLD od ČSOB, tak tento účastník súťaže za každú ním uskutočnenú súťažnú transakciu v hodnote miminálne 70,- EUR podľa tohto písm. a) získava (namiesto jedného hlasu) dva (2) hlasy do žrebovania podľa tohto súťažného poriadku.***

1. **Každý účastník súťaže, ktorý sa súťaže podľa tohto súťažného poriadku zúčastní a to aj opakovane (t.j. uskutoční viac súťažných transakcií a získa tak viac hlasov do žrebovania), má šancu v tejto súťaži vyhrať len jednu (1) výhru.**
2. **Každý účastník súťaže podľa písm. a) bodu 4 tohto súťažného poriadku a každý účastník súťaže podľa písm. b) bodu 4 tohto súťažného poriadku, ktorý v termíne konania súťaže prostredníctvom jeho kreditnej karty Mastercard od ČOSB splnil riadne a včas všetky podmienky účasti v súťaži podľa bodu 4 tohto súťažného poriadku, bude zaradený s takouto jeho kreditnou** **kartou Mastercard od ČSOB a súťažnými transakciami s ňou uskutočnenými podľa bodu 4 tohto súťažného poriadku (t.j. koľko súťažných transakcií/toľko hlasov do žrebovania) do súťaže o výhry podľa tohto súťažného poriadku.**
3. Účastník súťaže, ktorý nesplnil všetky podmienky účasti v súťaži alebo ktorý konal v rozpore s týmto súťažným poriadkom, bude zo súťaže vylúčený. Ak sa preukáže, že takýto účastník súťaže sa  napriek uvedenému stal výhercom v súťaži, zanikne mu nárok na výhru. V prípade podozrenia na podvodné správanie zo strany účastníka súťaže si organizátor súťaže vyhradzuje právo takéhoto účastníka súťaže zo súťaže vylúčiť. Výhra vylúčeného účastníka súťaže bude odovzdaná ďalšiemu účastníkovi súťaže v poradí (náhradníkovi) určenému podľa tohto súťažného poriadku.
4. **Uzávierka súťaže pre súťažné transakcie účastníkov súťaže podľa bodu 4 tohto súťažného poriadku bude dňa 31.12.2020, o 23:59:59 hod./min./sek.**
5. **Najneskôr do tridsať (30) kalendárnych dní od uzávierky súťaže podľa bodu 8 tohto súťažného poriadku organizátor súťaže náhodným výberom (t.j. žrebovaním) určí desať (10) výhercov desiatych (10) výhier uvedených nižšie v tomto bode a príslušný počet náhradníkov týchto výhercov podľa poradia ich vyžrebovania a to spomedzi všetkých účastníkov súťaže (t.j. spomedzi všetkých ich súťažných transakcií zaradených do súťaže podľa písm. a) a písm. b) bodu 4 tohto súťažného poriadku), ktorí do termínu uzávierky súťaže splnili (a to aj opakovane) riadne a včas všetky podmienky účasti v súťaži.**

**V čase prevzatia výhry musí mať každý výherca vedený bankový účet kreditnej platobnej karty v ČSOB, vďaka ktorému ho organizátor súťaže zaradil do súťaže a musí sa preukázať platným dokladom totožnosti.**

***Prvou (1.) výhrou v súťaži podľa tohto súťažného poriadku je***

**„Pobyt „Dotknite sa hviezd“ v hoteli Kempinski Vysoké Tatry na 2 noci pre 2 osoby v hodnote 3 100,- EUR“**

***Druhou (2.) výhrou v súťaži podľa tohto súťažného poriadku je***

**„NÁKUPNÁ POUKÁŽKA ALZA.SK v hodnote 350,- EUR“**

***Treťou (3.) výhrou v súťaži podľa tohto súťažného poriadku je***

**„NÁKUPNÁ POUKÁŽKA ALZA.SK v hodnote 200,- EUR“**

***Štvrtou (4.) až desiatou (10.) výhrou v súťaži podľa tohto súťažného poriadku je***

**„NÁKUPNÁ POUKÁŽKA ALZA.SK v hodnote 100,- EUR“**

***vždy jedna (1) poukážka príslušnej hodnoty pre jedného (1) výhercu podľa poradia jeho vyžrebovania***

**NÁKUPNÁ POUKÁŽKA ALZA.SK je určená na nákup tovaru v internetovom obchode ALZA.SK. .**

**Žiadnu výhru v súťaži podľa tohto súťažného poriadku nie je možné zameniť za peňažnú hotovosť resp. požadovať namiesto nej akékoľvek iné plnenie, pokiaľ sa organizátor súťaže nerozhodne inak.**

1. Po určení výhercov v tejto súťaži podľa bodu 9 tohto súťažného poriadku bude každý výherca kontaktovaný za účelom oznámenia o jeho výhre v súťaži, za účelom udelenia súhlasu s jeho výhrou v súťaži, za účelom udelenia súhlasu so spracovaním jeho osobných údajov podľa zákona č. 18/2018 Z. z. o ochrane osobných údajov a súvisiacich všeobecne záväzných predpisov platných na území SR a to všetko na účely tejto súťaže.
2. ČSOB spracúva osobné údaje účastníkov v súlade s Nariadením EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane údajov) na základe súhlasu dotknutej osoby. Bližšie informácie o spracúvaní osobných údajov v ČSOB sú účastníkom k dispozícii v Memorande ochrany osobných údajov zverejnenom na https://www.csob.sk/pravne-informacie#memorandum-ochrany-osobnych-udajov a na príslušných obchodných miestach ČSOB.
3. Podmienkou odovzdania výhry v tejto súťaži je úspešné spojenie (kontakt) s výhercom na základe kontaktných údajov (e-mail, tel. číslo) poskytnutých spoločnosti Československá obchodná banka, a.s. ako organizátorovi súťaže zo strany účastníka súťaže (určeného výhercu) ako klienta spoločnosti Československá obchodná banka, a.s..

Pokiaľ ani po troch (3) pokusoch nebude spojenie s určeným výhercom úspešne nadviazané, bude výhra odovzdaná ďalšiemu účastníkovi súťaže v poradí (náhradníkovi) určenému podľa tohto súťažného poriadku.

1. ***Všetky výhry v tejto súťaži (t.j. 1. až 10. výhra) budú odovzdané určeným výhercom zo strany zástupcov organizátora súťaže osobne a to každému z nich na vopred s ním dohodnutej pobočke ČSOB - Československá obchodná banka, a.s., prípadne elektronicky na výhercom uvedený email. V prípade elektronického odovzdania výhry, sa výhra považuje za odovzdanú doručením e-mailu.*** Ak výherca odmietne prevziať výhru alebo sa nepodarí z akýchkoľvek dôvodov mu výhru odovzdať, tak jeho výhra bude odovzdaná ďalšiemu účastníkovi súťaže v poradí (náhradníkovi) určenému podľa tohto súťažného poriadku.

Organizátor súťaže a jeho zmluvní partneri nezodpovedajú za nemožnosť kontaktovať výhercu za účelom oznámenia výhry v súťaži a tiež za účelom odovzdania a/alebo doručenia výhry výhercovi, ďalej organizátor súťaže a jeho zmluvní partneri nezodpovedajú ani za nemožnosť odovzdania výhry výhercovi, a to z dôvodov spočívajúcich na strane výhercu (účastníka súťaže) alebo poskytovateľa služieb elektronických komunikácií, poskytovateľa telekomunikačných služieb, poskytovateľa poštových služieb, resp. iného doručovateľa.

Organizátor súťaže je oprávnený od výhercu na mieste odovzdania výhry požadovať preverenie poskytnutých osobných údajov na účel odovzdania výhry.

1. Výhry v tejto súťaži organizačne zabezpečuje zmluvný partner objadnávateľa súťaže, spoločnosť MAYER/McCANN-ERICKSON, s.r.o., v spolupráci so spoločnosťou Československá obchodná banka, a.s. ako organizátorom súťaže.
2. Účastníkom súťaže nevzniká nárok na výhru len samotnou ich účasťou v súťaži (t.j. splnením podmienok súťaže) podľa tohto súťažného poriadku. Výhry z tejto súťaže nemožno, podľa ust. § 845 Občianskeho zákonníka, vymáhať súdnou cestou.
3. Ak účastník súťaže nesplní riadne a včas podmienky účasti v súťaži a riadne a včas všetky podmienky na odovzdanie a prevzatie výhry podľa tohto súťažného poriadku, nemá nárok na odovzdanie výhry a  bude z účasti v súťaži vylúčený. Výhra vylúčeného účastníka súťaže bude odovzdaná ďalšiemu účastníkovi súťaže v poradí (náhradníkovi) určenému podľa tohto súťažného poriadku
4. Tento súťažný poriadok je prístupný na internetovej stránke organizátora súťaže www.csob.sk
5. Organizátor súťaže si vyhradzuje právo kedykoľvek počas termínu konania súťaže zmeniť tento súťažný poriadok a všetky podmienky súťaže v ňom obsiahnuté a to vrátane práva zmeniť výhry alebo ukončiť súťaž bez náhrady a to s účinnosťou ku dňu zverejnenia týchto zmien. Všetky zmeny súťažného poriadku podľa tohto bodu organizátor súťaže zverejní a sprístupní verejnosti spôsobom podľa bodu 17 tohto súťažného poriadku.
6. Počas termínu konania súťaže je zo strany organizátora súťaže, objednávateľa súťaže a zmluvného partnera objednávateľa súťaže zabezpečená ochrana osobných údajov účastníkov súťaže a bankového tajomstva.
7. Účasť účastníka súťaže v súťaži nie je zo strany organizátora súťaže spoplatnená.
8. Ustanovenia tohto súťažného poriadku, prevádzkovanie, samotný priebeh, ukončenie a vyhodnotenie výsledkov súťaže sa riadia príslušnými ustanoveniami Občianskeho zákonníka, pokiaľ v tomto súťažnom poriadku nie je výslovne uvedené inak.
9. Súťaž organizovaná organizátorom súťaže pre objednávateľa súťaže podľa tohto súťažného poriadku nie je akýmkoľvek spôsobom sponzorovaná, organizovaná alebo spojená s akoukoľvek internetovou sociálnou sieťou. Účastník súťaže berie na vedomie, že poskytuje svoje osobné údaje v súvislosti s jeho účasťou v súťaži výlučne len organizátorovi súťaže a objednávateľovi súťaže, a nie akejkoľvek internetovej sociálnej sieti.
10. Hodnota každej výhry v súťaži podľa tohto súťažného poriadku prevyšujúca zákonom č. 595/2003 Z.z. stanovenú nezdaniteľnú časť výhry ***vo výške 350,– EUR*** (t. j. len hodnota výhry prevyšujúca túto nezdaniteľnú časť výhry) je príjmom výhercu podliahajúcim dani z príjmov podľa zákona č. 595/2003 Z. z.. Za splnenie tejto daňovej povinnosti zodpovedá výherca, ktorému táto daňová povinnosť vznikla.

**V Bratislave, dňa 24.11.2020**

**Československá obchodná banka, a.s.**